Paneele saab liigutada käsitsi või iga paneeli külge kinnitatud kardinavardaga. Kardinapaneelide valmistamiseks on võimalik kasutada erinevaid kangaid, kombineerides õhemaid ja paksemaid, mustrilisi ning ühevärvilisi , luues nii ruumi täiendava kujunduselemendi. Õhukesest kangast paneelid täidavad päevakardina ülesannet ning paksemad on kasutatavad varjava öökardinana.
Alumiiniumist paneelimehhanismid on 2 – 5 realised, värvivalikus on valged ja hõbedased paneelimehhanismid.
Kardinakangast õmmeldud paneelide asemel on võimalik kasutada ka looduslikest kiududest kangast. Sellised paneelid sobivad eriti hästi garderoobi usteks või ruumijagajateks.
Pakume mehhanisme ja soovi korral õmbleme ka kardinapaneele.